Reynang konsorte

An sarong reynang konsorte iyo an agom kan sarong namamayong hade, o sarong emperatris na konsorte sa kaso kan sarong emperador. Parating hiniheras kan reynang konsorte an kamugtakan sosyedad asin ranggo kan saiyang agom.

Pigkakaptan niya an pambabaying katumbas kan pang-monarkiyang titulo kan hade, alagad sa kasaysayan, dai niya hiniheras an mga poder pampolitika asin militar na rehente.

Sa kabaliktaran, an reynang reynante iyo an sarong babaying monarko na namamayo suo jure asin parating nagigin reyna sa paagi kan pagmana kan trono sa pagkagadan kan nakaaging monarko.

An reynang byuda iyo an byuda kan sarong hade, asin an inang reyna iyo an dating reynang konsorte na iyo an ina kan presenteng monarko.

Toltolan